Jayde Riviere

Jayde Yuk Fun Riviere (2001-yil 22-yanvarda tugʻilgan) — Kanadalik futbol himoyachisi, „Katta oʻnlik“ konferensiyasida „Michigan Wolverines“ va Kanada ayollar terma jamoasi oʻynaydi. Kanada terma jamosi bilan 2020-yilda Yaponiyaning Tokio shahrida boʻlib oʻtgan Yozgi Olimpiya oʻyinlarida oltin medalni qoʻlga kiritgan.

 Yoshlik yillari 
Riviere toʻrt yoshida West Rouge SC uchun oʻynashni boshlagan va keyinchalik Pickering SC, Markham SC va Ontario REXda faoliyat yuritgan. 13 yoshdan 15 yoshgacha boʻlganlar oʻrtasida Markham SC safida u bir mavsumda 50 ta gol, har bir oʻyinda oʻrtacha 2,5 gol urib, yilning eng yaxshi ayol sportchisi deb topilgan. 2017-yil avgust oyida Riviere Vancouver Whitecaps FC Girls Elite Super REX jamosiga qoʻshilgan.

 Kollejdagi faoliyati 
Riviere 2014-yilda 14 yoshida Michigan universitetida futbol oʻynashga qaror qilgan. U 2019-yilning kuzida Michiganga oʻqishga kirishidan oldin yana 28 ta kollejdan futbol stipendiyasi taklifini olgan.

U kollejda oʻynashni boshlaganida, himoyachi pozitsiyasiga oʻtgan va u Michigan shtatining birinchi kurs talabasi sifatida 16 oʻyindan 15 tasida maydonga tushgan. U karyerasidagi birinchi golini Katta oʻnlik turnirida „Wolverines“ning „Rutgers“ga qarshi yarim final oʻyinida kiritgan.

 Xalqaro faoliyati 
2016-yilda Riviere 15 yoshgacha boʻlgan CONCACAF chempionatida kumush medalni qoʻlga kiritgan va Iordaniyada boʻlib oʻtgan FIFA 17 yoshgacha boʻlgan ayollar oʻrtasidagi Jahon chempionatida Kanada sharafini himoya qilgan.

2017-yilning 12-noyabrida u xalqaro miqyosdagi debyutini AQShga 3:1 hisobida magʻlubiyatga uchrash orqali boshlagan. 2019-yil 25-may kuni u 2019-yilgi ayollar oʻrtasidagi Jahon chempionati roʻyxatiga kiritilgan.

 Shaxsiy hayoti 
Rivierning otasi Dominikan, onasi esa Gonkonglik.

 Faoliyat statistikasi 

 Xalqaro 
Jayde Riviere tomonidan kiritilgan xalqaro gollar roʻyxati
№ Sana Joy Raqib Hisob Natija Musobaqa 1.29.01.2020 HEB Park, Edinburg, Amerika Qoʻshma ShtatlariSaint Kitts va Nevis 6 — 0 11-0 2020-yilgi CONCACAF ayollar olimpiya saralash chempionati

 Manbalar 

Turkum:Yashayotgan insonlar
Turkum:Alifbo boʻyicha futbolchilar
Turkum:Kanadalik ayol futbolchilar